**“বান্ধবী প্রীতিলতা স্মরণে”**

 মারুফা লিজা

শোন আমার রসিক ননদিনী

তোমায় নিয়ে লিখছি কবিতাখানি।

আজকেই পেলাম তোমার লিপিখানি,

"তুমি কেমন আছ?"- কেন জানাওনি?

চিঠি লিখিনি বলে তুমি রাগ করেছ বুঝি!

বোঝনা তব দাদাকে নিয়ে ব্যস্ত আমি আছি।

শোন ওগো অভিমানী, মান করোনা আর,

তোমার দাদা চাকরি পেলেই, বিয়ে দিব তোমার।

লজ্জাবতী ননদিনী, লজ্জা পেলে বুঝি!

যেমন চাও তেমন বর, দেব তোমায় খুঁজি।

লাল টুকটুক শাড়ী পড়ে, যাবে বরের সনে,

তখন কি আর বৌদীর কথা থাকবে তোমার মনে?

মোদের কথা যতই তুমি- যাওনা কেন ভুলে,

তোমার তরে করব দোয়া- আমরা প্রাণ খুলে।

সুখে থাকবে তোমরা দু'জন, এইতো মোরা চাই,

মোদের জন্যও দোয়া করতে ভুলনা যেন ভাই।